วันแรกของการบังคับใช้ พ.ร.ก.ฉุกเฉิน ตำรวจนครบาล ร่วมหน่วยงานที่เกี่ยวข้อง ตั้งจุดคัดกรองโรคโควิด-19 รวม 7 จุด เส้นทางรอยต่อเข้ากรุงเทพมหานคร
วันแรกของการบังคับใช้ พ.ร.ก.ฉุกเฉิน ตำรวจนครบาล ร่วมหน่วยงานที่เกี่ยวข้อง ตั้งจุดคัดกรองโรคโควิด-19 รวม 7 จุด เส้นทางรอยต่อเข้ากรุงเทพมหานคร ตำรวจ ร่วมกับทหาร กรุงเทพมหานคร และเจ้าหน้าที่สาธารณสุข ร่วมปฏิบัติการในจุดตรวจคัดกรองโรคโควิด-19 รวม 7 จุด หลัง พ.ร.ก.ฉุกเฉินฯ มีผลบังคับใช้วันแรก โดยจุดตรวจทั้ง 7 จุดประกอบด้วย บริเวณสะพานข้ามคลองประปา ถนนแจ้งวัฒนะ ฝั่งขาเข้า ใต้ด่วนมหานคร ถนนสุวินทวงศ์ ฝั่งขาเข้า  ถนนคู่ขนานกาญจนาภิเษก ซอย 39 ฝั่งขาเข้า  หน้าปั๊มเอสโซ่ ใกล้สถานีรถไฟฟ้าแบริ่ง ถนนสุขุมวิท ฝั่งขาเข้า  หน้าศูนย์โตโยต้า ถนนราชพฤกษ์ ฝั่งขาเข้า  ใต้สะพานภูมิพล ถนนสุขสวัสดิ์ ฝั่งขาเข้า และหน้าปั๊ม ปตท. ซอยพระราม 2 ซอย 92 ถนนพระราม 2 ฝั่งขาเข้าโดยที่บริเวณด้านหน้าห้างบิ๊กซี ถนนแจ้งวัฒนะ หนึ่งในจุดคัดกรองเส้นทางรอยต่อระหว่างจังหวัดนนทบุรี เข้ากรุงเทพมหานคร ได้มีการตั้งจุดตรวจ ซึ่งประกอบกำลังจากหลายหน่วยงานเพื่อให้คำแนะนำประชาชนในการให้ความรู้เกี่ยวกับโรคโควิด-19 ตลอดจนแนวทางป้องกันโรค รวมทั้งตรวจสอบคัดกรองบุคคลในการเดินทางข้ามเขตจังหวัด โดยจะมีการตรวจวัดไข้ซักประวัติการเดินทาง แต่อาจต้องมีการปรับเปลี่ยนแนวทางปฏิบัติ เพื่อไม่ให้กระทบกับการจราจรด้วย เช่นเดียวกับบริเวณหน้าศูนย์โตโยต้า ถนนราชพฤกษ์ ได้มีจิตอาสา เข้าร่วมการปฏิบัติหน้าที่ประจำจุดคัดกรองด้วย